paragraph_text: Braća su imala relativno normalno djetinjstvo tijekom kojeg su se igrala s drugom djecom te su pomagala uzdržavati obitelj prodajući proizvode na tržnici. Sijam su napustili kao tinejdžeri u pratnji škotskog trgovca Roberta Huntera i američkog kapetana Abela Coffina s kojima su potpisali ugovor o petogodišnjoj suradnji u vidu turneje po SAD-u. Shodno tome, godine 1829. počeli su turneju po SAD-u, Kanadi, Kubi i Europi sudjelujući u takozvanim „izložbama nakaza“. Iako mi je po dolasku u SAD rečeno da ih je moguće kirurški razdvojiti, zbog njihove sumnje u sigurnost operativnog zahvata braća su odbila taj prijedlog. U 21. godini su uvidjeli da bi im se više isplatilo kada bi sami organizirali vlastite turneje. Zahvaljujući ovom potezu ostvarili su znatan profit.